Giant (Skyrim)

## Giant

###

591

###

0

###

60

## เสียง

*สำหรับความหมายอื่น ดูที่ Giant.*
**ยักษ์ (Giants)** เป็นเผ่าพันธุ์รูปร่างแบบมนุษย์ขนาดมหึมา พบอยู่ในบริเวณรกร้างว่างเปล่าของสกายริม (Skyrim) และไฮร็อค (High Rock) มีชื่อเสียงที่ไม่ดีจากความสูงใหญ่และพละกำลังมหาศาล ยักษ์มีส่วนร่วมทางสังคมกับมนุษย์และเอลฟ์เล็กน้อย แม้ว่าพวกมันจะมีความสัมพันธ์ใกล้ชิดกับ Dwemer ก็ตาม[*source?*]

โดยวัฒนธรรมแล้ว ยักษ์เลี้ยงแมมมอธเป็นปศุสัตว์ และแปรรูปนมแมมมอธไปเป็นชีส ยักษ์กินทั้งพืชและสัตว์ (omnivorous) โดยปรุงอาหารประเภทเนื้อจาก skeever ดูเหมือนว่ายักษ์เร่ร่อนไปในที่ต่างๆพร้อมกับฝูงสัตว์ ตั้งค่ายพัก (camp) ไปทั่วสกายริมและไฮร็อค ผู้บุกรุกจะถูกโจมตีด้วยไม้กระบอง (club) ขนาดยักษ์ซึ่งสร้างโดยพวกมัน

## มานุษยวิทยา

### กายวิภาค

ยักษ์มีความสูงระหว่าง 11 ถึง 12 ฟุต และมีรูปลักษณ์ส่วนใหญ่แบบมนุษย์ ด้วยผิวที่หนา แขนขายาว แข็งแรง มือเท้าขนาดใหญ่ และผมดกสีเทาอมน้ำตาลถักเป็นเปียประดับด้วยลูกปัด ยักษ์ส่วนมากมีรอยแผลเป็นสลักอยู่บริเวณอก ซึ่งอาจแสดงถึงสัญลักษณ์ของลัทธิ หรือชนเผ่า ลักษณะทางกายภาพของยักษ์มีความคล้ายคลึงกับออร์ค โดยมีเขี้ยวขากรรไกรล่างยื่นออกมา ใบหูเรียวแหลม และมีเขาสั้นๆคล้ายตอไม้บริเวณขมับ แสดงถึงความสัมพันธ์ห่าง ๆ กับเมอร์

ยักษ์ทุกตัวที่พบในเกมเป็นเพศชาย ด้วยใบหน้ายาวเต็มไปด้วยกระและมีเปียสีเทาเป็นเส้น ๆ ยักษ์เพศหญิงที่ไม่ปรากฎให้เห็น อาจบ่งบอกว่ายักษ์เพศหญิงนั้นพบได้ยาก หรือมีสาเหตุที่ไม่ได้รับการอธิบายของโครงสร้างทางสังคม หรือกายวิภาค หรือเนื่องจากเหตุผลธรรมดาอย่างข้อจำกัดของรูปแบบเกม ก็ยังไม่เป็นที่ทราบกัน

### เทคโนโลยี

ยักษ์มีอาวุธที่ทำขึ้นอย่างหยาบ ๆ ด้วยก้อนหิน และไม้กระบอง และปกคลุมร่างกายด้วยชุดหนังสัตว์มีขน ที่ประดับประดาด้วยกระดูกสัตว์ และกระดูกมนุษย์ แม้ว่าส่วนมากจะนิยมนุ่งผ้าเตี่ยว (loincloth) แบบง่าย ๆ ยักษ์เลี้ยงแมมมอธเอาเนื้อและนม ซึ่งพวกมันแปรรูปไปเป็นชีส

อาหารของยักษ์ดูเหมือนว่าประกอบไปด้วยเนื้อและชีสนมแมมมอธเป็นส่วนใหญ่ ดังที่เห็นจากการเลี้ยงแมมมอธ skeevers เผา และสัตว์อื่น ๆ ถูกเสียบย่างอยู่เหนือกองไฟขนาดใหญ่ มองเห็นเป็นชิ้นส่วนของม้าและหมาป่า หรือพบถูกย่างทั้งตัว (พบเห็นได้น้อยกว่า) บนกองซุง (logpiles) รูปสี่เหลี่ยมขนาดเล็กกว่าซึ่งยังไม่ได้จุดไฟ สามารถพบซากแมวเขี้ยวดาบ (Sabre Cat) ได้ที่ค่ายพักของยักษ์อีกด้วย

### ความเฉลียวฉลาด

ถึงแม้ว่ายักษ์จะมีรูปลักษณ์ที่ดูโบราณ แต่ยักษ์ก็มีความฉลาดพอตัว มันสามารถออกแบบเครื่องมือและเสื้อผ้า เลี้ยงแมมมอธ และใช้ความอบอุ่นจากกองไฟ บางครั้งสามารถได้ยินยักษ์ "กำลังพูด" ระหว่างต่อสู้ แม้ว่าเสียงของมันจะทุ่มต่ำ แหบแห้ง และประกอบไปด้วยเสียงฮึดฮัดและคำรามที่ฟังไม่ได้ศัพท์ ไม่มีคำแปลของภาษาที่พวกมันใช้ และไม่มีภาษาเขียน ยักษ์เพียงตนเดียวที่ทราบว่ามีบทสนทนา มองเห็นได้จากคำบรรยาย (subtitles) คือยักษ์น้ำแข็ง Karstaag

ระหว่างภารกิจ The Cursed Tribe สามารถพบเห็นภาพเขียนของยักษ์ได้ภายนอกถ้ำ Fallowstone ดูคล้ายกับรอยแผลเป็นประดับตัวของพวกมัน ยักษ์ยังสลักเครื่องหมายไว้ที่งาของแมมมอธด้วย ในภารกิจเดียวกัน ศาลบูชา (shrine) Malacath ก็มองเห็นเป็นลวดลายที่มักพบที่ค่ายพักยักษ์ และบ่งบอกถึงการบวงสรวงซึ่งอาจแสดงถึงความเคารพ (หรืออาจจะไม่) ศาลดังกล่าวถูกปกป้องโดยยักษ์ซึ่งแบก Shagrol's Warhammer ไว้

## พฤติกรรม

ยักษ์เป็นสิ่งมีชีวิตเร่ร่อน ยังชีพด้วยการเลี้ยงและเฝ้าระวังแมมมอธ ซึ่งคุ้นชินกับการปรากฎตัวของชนเผ่าอื่น ๆ พวกมันจะโจมตีเมื่อถูกทำร้ายก่อน หรือเมื่อมีใครเตร็ดเตร่เข้าใกล้ค่ายพักหรือสัตว์เลี้ยงของมันมากเกินไป สามารถเข้าใกล้กลุ่มของยักษ์ที่กำลังเดินทางได้โดยมีโอกาสน้อยที่จะถูกโจมตี แตกต่างกับสัญญาว่าจ้าง (contracts) ที่ตราขึ้นโดย Jarls ซึ่งกล่าวว่ายักษ์ในสถานที่ท้องถิ่น คุกคามและโจมตีผู้คนและปศุสัตว์ แม้พบกันซึ่งๆหน้า บางครั้งพวกมันก็เพิกเฉยต่อการปรากฎตัวขึ้นของดรากอนบอร์น ซึ่งนี่เป็นบัคที่เกิดขึ้นได้

มักพบเห็นยักษ์ภูเขาเดินทางอยู่กับแมมมอธ แมมมอธพวกนี้อยู่ใกล้กับค่ายพักยักษ์ และมักพบถุงหนังใส่ชีสนมแมมมอธอยู่ใกล้ๆ ซึ่งสนับสนุนว่ายักษ์เลี้ยงแมมมอธเป็นปศุสัตว์ ยิ่งไปกว่านั้น ยังมียักษ์ที่เลี้ยงวัว ซึ่งเดินทางไปกับวัว ผ่านเส้นทางประจำจาก Labyrinthian ไปยัง Sleeping Tree Camp หรือค่ายพักอื่น หลังจากนั้นพวกมันจะอยู่นิ่ง ๆ เป็นชั่วโมง

โดยปกติจะพบยักษ์ได้เฉพาะภูมิประเทศที่มีหิมะปกคลุมของ The Pale เขตทุนดรากว้างใหญ่ของ Whiterun หรือส่วนที่อบอุ่นกว่าของ Eastmarch ที่ซึ่งพวกมันเดินเที่ยวไปอย่างอิสระ สามารถพบยักษ์ได้ที่ Falkreath หรือ Hjaalmarch เช่นเดียวกัน ซึ่งพวกมักจะไปที่นั่นเพื่อบุกโจมตีบ้านพัก (homestead) ของผู้เล่น

ไม่มีหลักฐานว่ายักษ์จำเป็นต้องพักผ่อนหรือนอนหลับ และไม่เคยเห็นว่ายักษ์ทำเช่นนั้น อาจมีวัสดุเครื่องนอนที่ค่ายพักของพวกมัน ซึ่งพบเห็นได้ไม่บ่อยนัก

ในค่ายพักบางแห่ง ยักษ์วางกระบองของมันไว้ที่พื้น ผู้ติดตาม (follower) บางคนที่มีทักษะอาวุธสองมือ (Two Handed weapon skills) สามารถหยิบกระบองมาใช้ได้ ขณะที่ดรากอนบอร์นไม่สามารถทำได้

## ปฏิสัมพันธ์กับมนุษย์

เกษตกรบางคนมอบวัวเป็นเครื่องเซ่นสังเวยให้กับยักษ์เพื่อป้องกันไม่ให้ปศุสัตว์ถูกโจมตี วัวดังกล่าวถูกวาดด้วยเครื่องหมายตามธรรมเนียมปฏิบัติ ซึ่งยักษ์จะยอมรับพวกมันเป็นเครื่องบูชาเพื่อสันติภาพ อย่างไรก็ตาม เป็นที่ทราบกันว่ายักษ์ฆ่าพวกชาวไร่ชาวนา และไม่สนใจใยดีต่อเครื่องเซ่นสังเวย

ชายผู้ขุ่นเคืองนาม Ennis กล่าวว่าดรากอนบอร์นขายแพะของเขาให้กับยักษ์ชื่อว่า Grok ในภารกิจ "A Night to Remember"

ถ้า *Hearthfire* ถูกติดตั้ง จะเห็นได้ว่ายักษ์จะโจมตีบ้านพัก (homesteads) ซึ่งมักสังหารผู้คนและสัตว์ เหตุผลที่แน่ชัดของการโจมตีไม่เป็นที่ทราบกัน

## การต่อสู้

* ยักษ์โจมตีด้วยการฟาดกระบองขนาดยักษ์ ซึ่งบางครั้งทำให้เกิดเมฆฝุ่นฟุ้งบดบังทัศนวิสัยและพลัดหลง พวกมันยังใช้การเตะและต่อยอีกด้วย การกระทืบของยักษ์ (Giant Stomp) พบได้ทั่วไป และการสังหารโดยการฟาดกระบองจะส่งเหยื่อขึ้นไปสู่ท้องฟ้า
* เมื่อต่อสู้กับยักษ์ หรือกลุ่มของยักษ์ผสมกับแมมมอธ การโจมตีพิสัยไกลด้วยลูกธนู ลูกดอก (bolts) หรือเวทย์มนต์ จากระยะไกลหรือจากตำแหน่งได้เปรียบ ให้ผลที่ดีกว่า ทักษะหลบเร้นสามารถใช้ช่วยเหลือในการต่อสู้กับกลุ่มยักษ์ได้ การหลบอยู่ในแหล่งน้ำพิสูจน์ให้เห็นว่ามีประโยชน์ โดยยักษ์จะไม่ตามมา

## ค่ายพักยักษ์

สามารถพบยักษ์ได้ที่สถานที่ดังต่อไปนี้:

* Blackreach
* Bleakwind Basin
* Blizzard Rest
* Broken Limb Camp
* Cradlecrush Rock
* Giant's Grove
* Guldun Rock
* Red Road Pass
* Secunda's Kiss
* Sleeping Tree Cave/Sleeping Tree Camp
* Steamcrag Camp
* Stonehill Bluff
* Talking Stone Camp
* Tumble Arch Pass

## Loot

* Leveled
* Giant's toe
* หนังสัตว์หลายชนิด
* อาวุธและเสื้อเกราะหลายชนิด
* อัญมณีหลายชนิด
* Soul gemsหลากหลายขนาด

## ภาพต่างๆ

ยักษ์ (ศิลปะเชิงแนวคิด)ยักษ์ (ศิลปะเชิงแนวคิด)ใบหน้าและลำตัวของยักษ์ (ศิลปะเชิงแนวคิด)
## เกร็ดเล็กเกร็ดน้อย

* จากเอกสารของ Michael Kirkbride ชื่อว่า *The Seven Fights of The Aldudagga* ยักษ์มีต้นกำเนิดในทวีปแอทโมรา (Atmora) วัวที่ถูกวาดเครื่องหมายที่ปรากฎในเกมมีที่มาจากเอกสารนี้ด้วย
* สัญลักษณ์ของยักษ์คล้ายคลึงกับสัญลักษณ์ที่สร้างโดยชาวพิคท์ กลุ่มชาติพันธุ์โบราณของชาวเคลต์ ปัจจุบันตั้งถิ่นฐานอยู่ในประเทศสกอตแลนด์
* ยักษ์ตนหนึ่งสวมเสื้อเกราะและกระดูกอยู่เสมอ ในขณะที่ตนอื่นๆในค่ายพักสวมเพียงผ้าคล้ายผ้าเตี่ยว นี่อาจบ่งบองถึง
* ระหว่างต่อสู้ คำพูดของยักษ์ บางครั้งแสดงคำบรรยาย (subtitle) ด้วยคำว่า "Ayarg Garag Gar" ซึ่งไม่มีคำแปลของบทพูดดังกล่าว
* การบริโภคชีสนมแมมมอธของยักษ์อาจได้รับแรงบันดาลใจมาจากเรื่องราวของไซคลอปส์โพลิฟีมุส (Polyphemus the Cyclops) ใน *โอดิสซีย์* ของโฮเมอร์ ผู้ซึ่งทำชีสจากนมแพะ
* มนุษย์หมาป่าสามารถล้มยักษ์ได้ด้วยการพุ่งโจมตีเพียงครั้งเดียว
* ยักษ์ที่อยู่ตามลำพังถูกพบในส่วนลึกของ Blackreach แต่ไม่มีการอธิบายว่าเขามาอยู่ที่นั่นได้อย่างไร และวิธีการเดียวที่จะมายัง Blackreach ได้คือการใช้กลไกคนแคระ (Dwarven Mechanism) และวิธีการที่ถูกต้อง
* เมื่ออยู่นิ่ง และไม่ตื่นตกใจ บางครั้งสามารถเห็นยักษ์กำลังเกาหลังด้วยไม้กระบองของพวกมัน

## การปรากฎใน The Elder Scrolls

* *The Elder Scrolls II: Daggerfall*
* *The Elder Scrolls V: Skyrim*
* *The Elder Scrolls Online*
	+ *The Elder Scrolls Online: Orsinium*